# Värikkäät villapallotHENKINEN JA HENGELLINEN TUKI

# - SIELUNHOIDON ERITYISKOULUTUS, 30 op, 2024-2026

*Kenelle*: Kaipaatko syventävää osaamista ihmisten kohtaamiseen työssäsi? Koulutuksessa paneudutaan monipuolisesti sielunhoidolliseen työskentelytapaan, henkisen ja hengellisen tuen mahdollisuuksiin seurakuntatyössä. Koulutus on suunnattu diakoniatyöntekijöille, papeille, nuorisotyönohjaajille, varhaiskasvatuksen ohjaajille, kanttoreille.

*Miksi*: Luottamukselliset kohtaamiset ihmisten kanssa ja tuki elämän vaikeissa tilanteissa ovat seurakunnan työntekijän keskeisiä tehtäviä. Henkisen ja hengellisen tuen osaamista tarvitaan kaikissa ammattiryhmissä ja kaikenikäisten ihmisten kohtaamisessa.

*Tavoitteet*: Oman työskentelytavan vahvistaminen, tietojen ja taitojen laajentaminen ja sielunhoidollisen osaamisen syventäminen ovat koulutuksen ydintavoitteita

*Työskentelytavat*: Koulutusryhmä, 15-16 henkilöä, pysyy samana koulutuksen ajan. Työskentelyyn kuuluu yhteensä seitsemän kolmen päivän lähijaksoa vuosina 2024-2026. Etäjaksoihin sisältyy itsenäistä opiskelua sekä ammatillisesti ohjattujen pienryhmien, työnohjausryhmän (20 \* 1 ½ tuntia) ja kasvuryhmän (16\*1 ½ tuntia) kokoontumisia. Omassa työssä opiskellaan sielunhoidollista vuorovaikutusta oppimistehtävien pohjalta koko koulutuksen ajan. Koulutukseen kuuluu oman työn kehittäminen, jossa sielunhoidollinen näkökulma on keskeinen.

*Koulutukseen hakeutuminen*: Koulutukseen haetaan kirkon henkilöstökoulutuskalenterin kautta 31.10.2023 mennessä (kalenteri ilmestyy elokuun puolivälissä). Valinnat tehdään etukäteistehtävien ja haastattelujen pohjalta, haastattelut pidetään viikolla 3/2024. Koulutukseen voidaan ottaa muiden hiippakuntien tai kirkollisten järjestöjen työntekijöitä, mikäli paikkoja jää. Noin viiden vuoden työkokemus on edellytyksenä erityiskoulutuksiin.

*Koulutusta ohjaavat* sielunhoidon kouluttaja Sirkku Tukiainen Kirkon tutkimus ja koulutus -yksiköstä ja työnohjaaja, kouluttaja, pastori Kimmo Nieminen.

*Kustannukset*: Koulutuksen osallistumismaksu on 1190€ (340€ v 2024; 510€ v 2025, 340€ v 2026). Lisäksi tulevat kustannukset lähijaksojen täysihoidosta tai aterioista (kaksi jaksoa v 2024, kolme jaksoa v 2025 ja kaksi jaksoa v 2026, paikka toimintakeskus AitO) sekä matkakulut pienryhmiin.

*Koulutuksen järjestävät* Tampereen hiippakunta, Turun arkkihiippakunta ja Kirkon tutkimus ja koulutus

*Kysy lisää*: Sirkku Tukiainen, [sirkku.tukiainen@evl.fi](mailto:sirkku.tukiainen@evl.fi), 050 583 9786